Diari Oficial de la Generalitat Valenciana


Sumari del DOGV 6524, del 19-05-2011 (2011/5528)

CORRECCIÓ d'errades de l'Orde 4/2011, de 22 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, per a la realització d'auditories energètiques i estudis d'estalvi i eficiència energètica en el marc del Pla de Acció de l'Estratègia d'Estalvi i Eficiència Energètica 2008-2012 (PAE4+), per a l'exercici 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6524

Data del DOGV
:   19-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5528


Data del document
:   10-05-2011

Organisme emissor
:   Conselleria d'Infraestructures i Transport

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'Orde 4/2011, de 22 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, per a la realització d'auditories energètiques i estudis d'estalvi i eficiència energètica en el marc del Pla de Acció de l'Estratègia d'Estalvi i Eficiència Energètica 2008-2012 (PAE4+), per a l'exercici 2011. [2011/5528]  
Advertides les errades en l'Orde 4/2011, de 22 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, per a la realització d'auditories energètiques i estudis d'estalvi i eficiència energètica en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+), per a l'exercici 2011, publicada en el Diari Oficial de la Comunitat Valenciana número 6493, d'1 d'abril de 2011, s'efectuen les correccions següents:  
  
En l'article 12.1 de l'orde esmentada, on diu:  
«L'òrgan administratiu instructor, entenent com a tal el cap d'Àrea d'Energia de l'AVEN, podrà requerir del sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada».  
  
Ha de dir:  
«L'òrgan administratiu instructor, entenent com a tal el cap d'Àrea d'Administració de l'AVEN, podrà requerir del sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada».  
  
En l'article 12.2 de l'orde d'ajudes, on diu:  
«Les ajudes seran concedides pel president de l'Agència Valenciana de l'Energia, mitjançant una resolució de concessió. Amb un informe previ d'una comissió d'avaluació, formada pel cap de Departament d'Eficiència Energètica, el cap de Departament de Planificació, Estudis i Energies Renovables i el cap de Departament Jurídic de l'AVEN, el director de l'Agència elevarà proposta al president, el qual dictarà una resolució de concessió d'ajudes».  
Ha de dir:  
«Les ajudes seran concedides pel president de l'Agència Valenciana de l'Energia, mitjançant una resolució de concessió. Amb un informe previ d'una comissió d'avaluació, formada pels caps d'àrea i caps de departament de l'AVEN, el director de l'Agència elevarà proposta al president, el qual dictarà una resolució de concessió d'ajudes».  
  
València, 10 de maig de 2011.- El conseller d'Infraestructures i Transport: Mario Flores Lanuza.